open-index/open-wikipedia-markdown huggingface dataset:
Κομ

Το **Κομ** (  [ɢom]) είναι η έβδομη μεγαλύτερη μητρόπολη και επίσης η 7η μεγαλύτερη πόλη στο Ιράν. Είναι η πρωτεύουσα της επαρχίας Κομ. Βρίσκεται 140 χιλιόμετρα νότια της Τεχεράνης. Σύμφωνα με την απογραφή του 2016, το Κομ είχε 1.201.158 κατοίκους. Βρίσκεται στις όχθες του ποταμού Κομ. 

Το Κομ είναι ιερή πόλη του σιιτικού Ισλάμ, καθώς εκεί βρίσκεται το ιερό της Φατίμα μπιν Μούσα, αδερφής του ιμάμη Αλί ιμπν Μούσα Ριντά (περσικά: Ιμάμ Ρεζά, 766-818 μ.Χ.). Είναι το μεγαλύτερο κέντρο σιιτικών μελετών στον κόσμο. Είναι σημαντικός τόπος προσκυνήματος για τους Σιίτες και την επισκέπτονται περίπου είκοσι εκατομμύρια πιστοί το χρόνο, κυρίως Ιρανοί αλλά και πολλοί Σιίτες απ'όλο το κόσμο. Το Κομ είναι γνωστό για το τόφι σοχάν (περσικά: ). Θεωρείται σήμα κατατεθέν της πόλης και υπάρχουν 2.000 με 2.500 μαγαζιά που πωλούν Σοχάν.

Το Κομ έχει εξελιχθεί σε ζωντανό βιομηχανικό κέντρο λόγω της εγγύτητάς του με την Τεχεράνη. Είναι περιφερειακό κέντρο διανομής πετρελαίου και πετρελαιοειδών. Επίσης την πόλη διασχίζει ένας αγωγός φυσικού αερίου που ξεκινά από το Μπαντάρ-ε Ανζάλι και διασχίζει την Τεχεράνη. Άλλος ένας αγωγός που μεταφέρει αργό πετρέλαιο από το Κομ καταλήγει στο διυλιστήριο Αμπαντάν στον περσικό Κόλπο. Η οικονομία του Κομ βελτιώθηκε περαιτέρω όταν το 1956 ανακαλύφθηκε πετρέλαιο στο Σαρατζέχ κοντά στο Κομ. Έτσι ανάμεσα στο Κομ και τη Τεχεράνη χτίστηκε μεγάλο διυλιστήριο.

## Παραπομπές


Κατηγορία:Ιερές πόλεις
Κατηγορία:Σιιτικές ιερές πόλεις
Κατηγορία:Πόλεις του Ιράν
Λαζαρονήσι Μυκόνου

Το **Λαζαρονήσι** είναι μικρή ακατοίκητη βραχονησίδα στη νότια πλευρά της Μυκόνου. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Είναι πετρώδες νησί, χωρίς ίχνος βλάστησης.

Η νησίδα βρίσκεται στην είσοδο του όρμου του Ορνού και απέναντι από τη χερσόνησο του Λαζάρου, στην οποία οφείλει και το όνομα της. Σε κοντινή απόσταση βρίσκονται οι βραχονησίδες Πρασονήσια.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
21η Τεθωρακισμένη Ταξιαρχία (Ελλάδα)

Η **21η Τεθωρακισμένη Ταξιαρχία «Ταξιαρχία Ιππικού Πίνδος»** (επίσημη ονομασία: XXI Τεθωρακισμένη Ταξιαρχία Ιππικού "ΠΙΝΔΟΣ", ΧΧΙ ΤΘΤ) είναι τεθωρακισμένος στρατιωτικός σχηματισμός του Ελληνικού Στρατού Ξηράς.

## Ιστορία
Η ίδρυση της 21ης Τεθωρακισμένης Ταξιαρχίας σχεδιαζόταν να γίνει το 1968, αλλά οι καθυστερήσεις στην προμήθεια του προβλεπομένου υλικού επέτρεψαν τον σχηματισμό της στο Λιτόχωρο το έτος 1970. 

Στις 1 Δεκεμβρίου 2000, προστέθηκε ο τιμητικός τίτλος "Ταξιαρχία Ιππικού Πίνδος".

## Δομή
Η δομή της Ταξιαρχίας είναι όπως προβλέπουν οι διαταγές.

## Παραπομπές

Κατηγορία:Ελλάδα
Mercedes-Benz R172

Το **Mercedes-Benz R172**, γνωστό και ως **Mercedes-Benz SLK-Class R172**, ήταν ένα κάμπριο αυτοκίνητο με μεταλλική αναδιπλούμενη οροφή, που κατασκευαζόταν από τη γερμανική αυτοκινητοβιομηχανία Mercedes-Benz από τον Μάρτιο του 2011, όταν και παρουσιάστηκε στο Σαλόνι Αυτοκινήτου της Γενεύης. Αντικατέστησε το Mercedes-Benz R171 και μάλιστα μπήκε στη μαζική παραγωγή τον ίδιο μήνα που έληξε η παραγωγή του προκατόχου του.

Οι παραγγελίες ξεκίνησαν από τις 17 Ιανουαρίου 2011 και τα πρώτα αντίτυπα της SLK τρίτης γενιάς έφτασαν στις αντιπροσωπείες των χωρών της Δυτικής Ευρώπης στις 26 Μαρτίου 2011, ενώ ειδικότερα στην Ελλάδα έφτασε τον Απρίλιο και μέσα στους επόμενους λίγους μήνες ακολούθησαν και όλες οι άλλες αγορές διεθνώς. Τελικώς, το μοντέλο αποσύρθηκε από την παραγωγή τον Ιούνιο του 2020, χωρίς διάδοχο.

Σε όλες τις γενιές της SLK-Class, το ακρωνύμιο SLK σημαίνει Sportlich (σπορ), Leicht (light, ελαφρύ), and Kurz (compact).

## Αισθητική

Η σχεδίαση της τρίτης γενιάς ακολουθεί τα θέματα τόσο της πρώτης όσο και της δεύτερης γενιάς SLK-Class, αλλά ενσωματώνει σχεδίαση εισαγωγής αέρα ψυγείου εμπνευσμένη από το roadster Mercedes-Benz 190 SL του 1955 - 1963 και μπροστινό μέρος εμπνευσμένο από τις Mercedes-Benz SLS AMG Coupé και Mercedes-Benz CLS-Class (W218).

## Ανανέωση του 2016

Τον Δεκέμβριο του 2015, το μοντέλο υπέστη μια ανανέωση, η οποία παρουσιάστηκε τον ίδιο μήνα στον Τύπο αυτοκινήτου, και τότε μετονομάστηκε σε **Mercedes-Benz SLC-Class**. Παράλληλα η εταιρεία ανακοίνωσε τότε ότι η νέα εκδοχή με την νέα ονομασία θα έφτανε στην αγορά τον Μάρτιο του 2016, προκειμένου να συμπέσει με τον εορτασμό των 20 ετών από την αρχική παρουσίαση της SLK-Class πρώτης γενιάς, όπως και έγινε.

Τον Φεβρουάριο του 2019, η Mercedes-Benz δήλωσε ότι η παραγωγή του R172 θα λήξει τον Μάρτιο ή τον Απρίλιο του 2020 χωρίς διάδοχο και ταυτόχρονα ανακοίνωσε μια σχετική τελική επετειακή έκδοση «Final Edition» («Τελική Έκδοση»). Η οριστική λήξη της παραγωγής του R172 τελικώς έλαβε χώρα τον Ιούνιο του 2020, με μια σχετική καθυστέρηση λόγω της πανδημίας του κορονοϊού COVID-19.

## Βασικά στοιχεία

Ο συνολικός όγκος του χώρου αποσκευών όλων των R172 είναι 335 λίτρα με ανοιχτή την οροφή και 225 λίτρα με κλειστή την οροφή (που κλέβει μόλις 110 λίτρα), η οποία κλείνει και αποθηκεύεται σε μόλις 20 δευτερόλεπτα. Επίσης, ο αεροδυναμικός συντελεστής Cd κυμαίνεται από 0,30 έως 0,33 αναλόγως με τον κυβισμό και την έκδοση. Η αναλογία βάρους εμπρός / πίσω είναι στο σχεδόν ιδανικό νούμερο 50,4 / 49,6.

Το ντεπόζιτο καυσίμων έχει στάνταρ χωρητικότητα 60 λίτρα, αλλά το μοντέλο μπορούσε να παραγγελθεί, προαιρετικά, με μια λίγο μεγαλύτερη δεξαμενή καυσίμων με συνολικό όγκο στα 70 λίτρα, προσφέροντας έτσι ακόμα μεγαλύτερη αυτονομία.

## Αναφορές


## Βιβλιογραφία

* 
* 

## Εξωτερικοί σύνδεσμοι

* Γνωριμία με την Mercedes-Benz SLK-Class R172 (4Τροχοί - Απρίλιος 2011)
* Δοκιμή στην Ελλάδα της Mercedes-Benz SLK-Class R172 SLK 200 (4Τροχοί - Μάιος 2011)

R172
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Καρλόττα του Μονπανσιέ

Η **Καρλόττα**, γαλλ. Charlotte de Bourbon (1546/47 - 5 Μαΐου 1582) από τον Οίκο των Βουρβόνων ήταν η τέταρτη κόρη του Λουδοβίκου του Μονπανσιέ και της Ζακλίν του Λονουί. Με τον γάμο της έγινε πριγκίπισσα της Οράγγης.

## Βιογραφία
Η μητέρα της, Ζακλίν, ήταν πιστή στον Καλβινισμό τον οποίο και δίδασκε κρυφά στα παιδιά της. Ο πατέρας της έστειλε τις κόρες του σε μοναστήρια για να τις αποκόψει από την επιρροή της μητέρας τους. Η δεκατριάχρονη Καρλόττα ικέτεψε να μείνει με τη μητέρα της, που πέθανε τον καιρό που βρισκόταν στο μοναστήρι. Ο πατέρας της την πρόοριζε για μοναστική ζωή. Όταν επισημοποιήθηκε ως μοναχή στην ηλικία των δεκατριών, έφτιαξε επίσημη γραπτή διαμαρτυρία.

Άλλες πηγές λένε ότι σκοπός του Λουδοβίκου ήταν να αποφύγει τις προίκες. Το σχέδιο ήταν η Καρλόττα να διαδεχθεί τη θεία της ως ηγουμένη μετά τον θάνατό της, κάτι που πραγματοποιήθηκε ενάντια στη θέλησή της. Ως ηγουμένη, κατηχήθηκε κρυφά στον Καλβινισμό από έναν ιερέα
Η νεαρή Καρλόττα συγκλόνισε την οικογένειά της και το βασίλειο εγκαταλείποντας το μοναστήρι το 1572, επισημοποιώντας τον προσηλυτισμό της στον Καλβινισμό, ενώ, με συμβουλή της Ιωάννας της Ναβάρρας, δραπέτευσε στο Παλατινάτο. 
## Οικογένεια
Στις 24 Ιουνίου του 1574 η Καρλόττα παντρεύτηκε τον Γουλιέλμο Α΄ των Νάσσαου πρίγκιπα της Οράγγης και είχε τέκνα:
* Λουίζα-Γιουλιάνα 1576-1644, παντρεύτηκε τον Φρειδερίκο Δ΄ των Βίττελσμπαχ εκλέκτορα του Παλατινάτου.
* Ελισάβετ 1577-1642, παντρεύτηκε τον Ερρίκο ντε Λα Τουρ ντ' Ωβέρν δούκα του ΜΠουγιόν.
* Αικατερίνη-Βελγική 1578-1648, παντρεύτηκε τον Φίλιππο-Λουδοβίκο Β΄ κόμη του Χανάου-Μύντσενμπεργκ.
* Καρλόττα-Φλαντρίνα 1579-1640, μοναχή Καθολική.
* Καρλόττα-Βραβαντίνα 1580-1631, παντρεύτηκε τον Κλωντ ντε Λα Τρεμουάλ δούκα του Τουάρ.
* Αιμιλία-Αντβερπιάνα 1581-1657, παντρεύτηκε τον Φρειδερίκο-Καζιμίρ κόμη του Παλατινάτου-Τσβάιμπρυκεν-Λάντζμπεργκ.

Ο γάμος τους ήταν πολύ ευτυχισμένος, καθώς λέγεται ότι ήταν ο μόνος γάμος του Γουλιέλμου από έρωτα, και μάλιστα αύξησε τη δημοτικότητά του στο βασίλειο.

Η Καρλόττα πέθανε το 1582 από υπερκόπωση, ενώ περιέθαλψε τον Γουλιέλμο, που είχε επιβιώσει από απόπειρα δολοφονίας. Αν και ο Γουλιέλμος θεωρούταν στωικός, υπήρχε ο φόβος ότι θα πέθαινε αν μάθαινε για τον θάνατό της. Μετά τον θάνατό της, παντρεύτηκε τη Λουίζ ντε Κολινί, με την οποία απέκτησε έναν γιο. 

Ο αδερφός του Γουλιέλμου Ιωάννης ΣΤ΄ του Νάσσαου-Ντίλενμπουργκ, που αρχικά είχε εναντιωθεί στον γάμο της Καρλόττας με τον Γουλιέλμο, τίμησε τη μνήμη της Καρλόττας ως "γνωστή για την αρετή της, την πίστη της, την μεγάλη ευφυία της, όσο υπέροχη όσο ο Γουλιέλμος επιθυμούσε.

## Πρόγονοι

## Παραπομπές


## Πηγές
* Blaisdell, Charmarie, ‘Religion, Gender, and Class: Nuns and Authority in Early Modern France’, in Michael Wolfe (ed.), Changing Identities in Early Modern France (London, 1997), pp. 147–168.
* Dalberg-Acton, John Emerich Edward, et al. The Cambridge Modern History. Vol. III, New York: Macmillan Co, 1902. googlebooks.com Accessed July 30, 2007
* Robin, Diana Maury; Larsen, Anne R; Levin, Carole (2007). Encyclopedia of Women in the Renaissance: Italy, France, and England. ABC-CLIO.

Κατηγορία:Οίκος των Βουρβόνων
Κατηγορία:Πριγκίπισσες της Οράγγης
Μόλες Μυκόνου

Οι **Μόλες** είναι συστάδα δύο βραχονησίδων στη βόρεια πλευρά της Μυκόνου. Διοικητικά ανήκουν στη Δημοτική Ενότητα Μυκονίων, η οποία υπάγεται στον Δήμο Μυκόνου. Είναι ακατοίκητες, με πετρώδες έδαφος και χωρίς βλάστηση.

Βρίσκονται στην είσοδο του όρμου του Πανόρμου και απέναντι από τον οικισμό του Αγίου Σώστη. Κοντά τους βρίσκεται και η βραχονησίδα Μαρμαρονήσι.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Κατηγορία:Νησιωτικά συμπλέγματα Ελλάδας
Άννα της Κλέβης, δούκισσα του Παλατινάτου-Νόιμπουργκ

Η **Άννα**, γερμ. Anne von Jülich-Cleves-Berg (1 Μαρτίου 1552 - 6 Οκτωβρίου 1632) από τον Οίκο του Λα Μαρκ ήταν κόρη του δούκα του Γύλιχ-Κλέβης-Μπεργκ και με τον γάμο της έγινε δούκισσα του Παλατινάτου-Νόιμπουργκ.

## Βιογραφία
Ήταν η δεύτερη κόρη του Γουλιέλμου δούκα του Γύλιχ-Κλέβης-Μπεργκ και της Μαρίας των Αψβούργων, κόρης του Φερδινάνδου αρχιδούκα της Αυστρίας και βασιλιά της Γερμανίας.

## Οικογένεια
Παντρεύτηκε το 1574 τον Φίλιππο-Λουδοβίκο δούκα του Παλατινάτου|Νόιμπουργκ και είχε τέκνα:
* Άννα-Μαρία 1575-1643, παντρεύτηκε τον Φρειδερίκο-Γουλιέλμο Α΄ Βέττιν δούκα της Σαξονίας-Βαϊμάρης.
* Δωροθέα-Σαβίνα 1576-1598, απεβίωσε 22 ετών.
* Βόλφγκανγκ-Γουλιέλμος 1578-1653, κόμης του Νόιμπουργκ.
* Αύγουστος 1582-1632, κόμης του Ζούλτσμπαχ.
* Αμαλία-Χέντβιχ 1584-1607, απεβίωσε 23 ετών.
* Ιωάννης-Φρειδερίκος 1587-1644, κόμης του Χίλπολτσταϊν.
* Όθων-Ερρίκος 1580-1581, Σοφία-Βαρβάρα 1590-1591, απεβίωσαν νήπια.

## Πηγές
* Andreas Thiele: Erzählende genealogische Stammtafeln zur europäischen Geschichte. Band I, Teilband 2: Deutsche Kaiser-, Königs-, Herzogs- und Grafenhäuser II. Fischer, Frankfurt am Main 1994, Tafel 485
* Siegrid Westphal: Konversion und Bekenntnis. Konfessionelle Handlungsfelder der Fürstinwitwe Anna im Zuge der Rekatholisierung Pfalz-Neuburgs zwischen 1614 und 1632. In: Vera von der Osten-Sacken, Daniel Gerth (Hrsg.): Fürstinnen und Konfession. Beiträge hochadeliger Frauen zu Religionspolitik und Bekenntnisbildung. Veröffentlichungen des Instituts für Europäische Geschichte, Mainz, Beihefte, Band 104, Vandenhoeck & Ruprecht, Göttingen 2015, ISBN 978-3-52510-136-0, p. 317

## Παραπομπές σε πηγές


Κατηγορία:Οίκος του Λα Μαρκ
Κατηγορία:Παλατινές κόμισσες του Νόιμπουργκ
Κατηγορία:Δούκισσες του Μπεργκ
Κατηγορία:Δούκισσες της Κλέβης
Άννα Μαρία του Παλατινάτου-Νόιμπουργκ

Η **Άννα-Μαρία**, γερμ. Anna-Maria von Pfalz-Neuburg (18 Αυγούστου 1575 - 11 Φεβρουαρίου 1643) από τον Οίκο του Βίττελσμπαχ ήταν κόρη του δούκα του Παλατινάτου-νόιμπουργκ και με τον γάμο της έγινε δούκισσα της Σαξονίας-Βαϊμάρης.

## Βιογραφια
Ήταν η πρώτη κόρη του Φιλίππου-Λουδοβίκου δούκα του Παλατινάτου-Νόιμπουργκ και της Άννας των Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.

Γεννήθηκε στο Νόιμπουργκ επί του Ντόναου. Για την ανάμνηση του γάμου τους κόπηκε ένα χρυσό μετάλλιο με τον καθέναν σε μία όψη σε προτομή. Το 1604 μετακόμισε με τα παιδιά της από τη Βαϊμάρη στο Άλτενμπουργκ, καθώς το δουκάτο διαιρέθηκε στους γιους της και δημιουργήθηκε το δουκάτο της Σαξονίας-Αλτεμβούργου. Από το 1602 που είχε μείνει χήρα, έπεσε σε βαθιά κατάθλιψη και ζούσε μόνη της στο wittum (μερίδιο της κληρονομίας για τη χήρα), στην περιοχή και πόλη του Ντόρνμπουργκ. Κατά τη επίθεση στο κάστρο της από Κροάτες στρατιώτες του στρατηγού Τίλλυ το 1631 κατά τη διάρκεια του Τριακονταετούς Πολέμου, η Άννα-Μαρία αντιστάθηκε στους επιτιθέμενους, αλλά ληστεύθηκε και τραυματίστηκε στο μάγουλο. Τότε έσπευσαν οι πολίτες σε βοήθεια και απέτρεψαν τους επιτιθέμενους. Από ευγνωμοσύνη γι'αυτό η δούκισσα δώρισε ένα δισκοπότηρο στην τοπική εκκλησία.

Απεβίωσε στο Ντόρνμπουργκ σε ηλικία 68 ετών και τάφηκε στη βασιλική κρύπτη της εκκλησίας Μπρέτρεν του Άλτενμπουργκ.

## Οικογένεια
Παντρεύτηκε το 1591 τον Φρειδερίκο-Γουλιέλμο Α΄ δούκα της Σαξονίας-Βαϊμάρης και είχε τέκνα:
* Ιωάννης-Φίλιππος 1597-1639, δούκας της Σαξονίας-Αλτεμβούργου.
* Άννα-Σοφία 1598-1641, παντρεύτηκε τον Κάρολο-Φρειδερίκο των Ποντέμπραντυ δούκα του Μύνστερμπερκ-Έλς.
* Φρειδερίκος 1599-1625, δούκας της Σαξονίας-Αλτεμβούργου.
* Ιωάννης-Γουλιέλμος 1600-1632, δούκας της Σαξονίας-Αλτεμβούργου.
* Δωροθέα 1601-1675, παντρεύτηκε τον Αλβέρτο Δ΄ των Βέττιν δούκα της Σαξονίας-Άιζεναχ.
* Φρειδερίκος-Γουλιέλμος Β΄ 1603-1669, δούκας της Σαξονίας-Αλτεμβούργου.

## Πρόγονοι





## Πηγές
* Luise Hallof, Klaus Hallof: The inscriptions of the district Jena, Akademie Verlag, 1995, p. 159 ff.
* Association for Thuringian history and archeology, Jena: Journal of the Society for Thuringian History and Archaeology, Volume 6-7, G. Fischer, 1865, p. 248 ff.
* Johann Samuel Ersch: General Encyclopedia of the sciences and arts, Volume 50, J.f. Gleditsch, 1849, p. 81

## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Κατηγορία:Παλατινές κόμισσες του Νόιμπουργκ
Κατηγορία:Γερμανίδες κόμισσες
Μαγδαληνή της Βαυαρίας

Η **Μαγδαληνή** (γερμ. *Magdalene von Bayern*, 4 Ιουλίου 1587 - 25 Σεπτεμβρίου 1628) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε δούκισσα του Παλατινάτου-Νόιμπουργκ.

## Βιογραφία
Ήταν η δεύτερη (επιζήσασα) κόρη του Γουλιέλμου Ε΄ της Βαυαρίας και της Ρενάτας, κόρης του Φραγκίσκου Α΄ της Λωρραίνης.

## Οικογένεια
Παντρεύτηκε το 1613 τον Βόλφγκανγκ Γουλιέλμο του Παλατινάτου-Νόιμπουργκ και είχε τέκνο:
* Φίλιππος Γουλιέλμος 1615-1690, κόμης του Νόιμπουργκ, δούκας του Γιύλιχ-Μπέργκ και εκλέκτορας του Παλατινάτου.

## Πρόγονοι





## Πηγές
* F. A. Förch: Neuburg und seine Fürsten: ein historischer Versuch als Beitrag zur Geschichte des Fürstenthums Pfalz-Neuburg, A. Prechter, 1860, p. 74.
* Dieter Albrecht: Maximilian I. von Bayern 1573-1651, Oldenbourg Wissenschaftsverlag, 1998, p. 155.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κατηγορία:Γερμανίδες κόμισσες
Κατηγορία:Παλατινές κόμισσες του Νόιμπουργκ
Άννα Αικατερίνη Κωνσταντία Βάσα

Η **'Άννα-Αικατερίνη-Κωνσταντία** (πολων. *Anna Katarzyna Konstancja Waza*, 7 Αυγούστου 1619 - 8 Οκτωβρίου 1651) από τον Οίκο των Βάσα ήταν πριγκίπισσα της Σουηδίας και Πολωνίας-Λιθουανίας και με τον γάμο της έγινε εκλέκτορας του Παλατινάτου.

## Βιογραφία
Ήταν η μόνη (επιζήσασα) κόρη του Σιγισμούνδου Γ΄ της Σουηδίας και Πολωνίας-Λιθουανίας και της Κωνσταντίας των Αψβούργων, κόρης του Καρόλου Β΄ αρχιδούκα της Έσω Αυστρίας.

Γεννήθηκε στη Βαρσοβία και απεβίωσε στη Κολωνία σε ηλικία 32 ετών.

## Οικογένεια
Παντρεύτηκε το 1642 τον Φίλιππο-Γουλιέλμο των Βίττελσμπαχ εκλέκτορα του Παλατινάτου και είχε τέκνο:
* ένας γιος, απεβ. κατά τη γέννηση.

## Πηγές
* Podhorodecki, Leszek (1978). Stanisław Koniecpolski ok. 1592–1646. Warszawa: Wydawnictwo Ministerstwa Obrony Narodowej. Retrieved 9 March 2011.

## Παραπομπές


Κατηγορία:Οίκος των Βάσα
Κατηγορία:Πολωνές πριγκίπισσες
Κατηγορία:Πολωνές του 17ου αιώνα
Οι Δύο Πάπες

Το ***Οι Δύο Πάπες*** (πρωτότυπος τίτλος: ***The Two Popes***) είναι βιογραφική - δραματική ταινία, συμπαραγωγής Ιταλίας, Αμερικής και Βρετανίας, του 2019, σε σκηνοθεσία Φερνάντο Μεϊρέγιες και σε σενάριο Άντονι ΜακΚάρτεν, το οποίο βασίστηκε σε θεατρικό έργο (*The Pope*) του τελευταίου, που ανέβηκε, το 2019, στο Royal & Derngate. Η πλοκή της ταινίας ξεκινά όταν αναλαμβάνει τον παπικό θώκο ο Βενέδικτος ΙΣΤ΄ και τα γεγονότα που προέκυψαν, κατά τη διάρκεια της θητείας του, από το σκάνδαλο εγγράφων που διέρρευσαν στο Βατικανό, με τον Βενέδικτο ΙΣΤ, που υποδύθηκε από τον Άντονι Χόπκινς, να προσπαθεί να πείσει τον Φραγκίσκο, που υποδύθηκε ο Τζόναθαν Πράις, να μην παραιτηθεί από τον τίτλο του Καρδινάλιου.

Η ταινία έκανε πρεμιέρα στο Φεστιβάλ Telluride, τον Αύγουστο του 2019. Τον Νοέμβριο του ίδιου έτους, ξεκίνησε μία περιορισμένη προβολή της, στις Ηνωμένες Πολιτείες και στο Ηνωμένο Βασίλειο, στις κινηματογραφικές αίθουσες. Τον Δεκέμβριο του 2019, το Netflix, ανέλαβε την παγκόσμια διανομή της μέσω streaming. Η ταινία συνάντησε θετική κριτική, ιδιαίτερα για τους ρόλους του Χόπκινς και του Πράις, καθώς επίσης και για το σενάριο του ΜακΚάρτεν. Και οι τρεις, στον τομέα τους, βρέθηκαν υποψήφια και στα Όσκαρ, και στις Χρυσές Σφαίρες και στα BAFTA. Παρά τις πολλές υποψηφιότητες που έλαβε η ταινία, τη μόνη βράβευση την είχε για το σενάριο από τα Hollywood Film Awards.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2019
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Βρετανικές ταινίες της δεκαετίας 2010
Κατηγορία:Βρετανικές δραματικές ταινίες
Κατηγορία:Βρετανικές βιογραφικές ταινίες
Κατηγορία:Ιταλικές ταινίες της δεκαετίας 2010
Κατηγορία:Ιταλικές δραματικές ταινίες
Κατηγορία:Ιταλικές βιογραφικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στο Μπουένος Άιρες
Κατηγορία:Ταινίες γυρισμένες στη Ρώμη
Κατηγορία:Ταινίες του Netflix
Κατηγορία:Ταινίες σε παραγωγή Νταν Λιν
Κατηγορία:Πάπας Βενέδικτος ΙΣΤ΄
Κατηγορία:Πάπας Φραγκίσκος
Πρασονήσια Μυκόνου

[μικρογραφία|Τα Πρασονήσια: Το [Κρομμύδι Μυκόνου|Κρομμύδι (αριστερά) το Σφοντήλι (διακρίνεται ακριβώς στο κέντρο) και το Πράσο (δεξιά).]]
Τα **Πρασονήσια** είναι συστάδα τριών βραχονησίδων στη νοτιοδυτική πλευρά της Μυκόνου και ανατολικά της Δήλου. Διοικητικά ανήκουν στη Δημοτική Ενότητα Μυκονίων, η οποία υπάγεται στον Δήμο Μυκόνου.

Τα Πρασονήσια είναι τα εξής: Το Κρομμύδι, το Πράσο και το Σφοντήλι. Και τα τρία είναι πετρώδεις και ακατοίκητα.

Ο Σίμος Μπερνάδος στο βιβλίο του *Τοπονυμικών της Μυκόνου* του 1930 αναφέρει ότι είναι συστάδα δύο ξερών βραχονησίδων, χωρίς όμως να αναφέρει τις ονομασίες τους.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Κατηγορία:Νησιωτικά συμπλέγματα Ελλάδας
Ελένη του Νάσσαου

Η **Ελένη** (γερμ. *Helene, Prinzessin von Nassau-Weilburg*, 18 Αυγούστου 1831 - 28 Οκτωβρίου 1888) του Οίκου του Νάσσαου ήταν πριγκίπισσα του Νάσσαου και μετέπειτα πριγκίπισσα του Βάλντεκ και Πύρμοντ.

## Βιογραφία
Η *Ελένη Βιλελμίνη Ερριέττα Παυλίνα Μαριάννα* γεννήθηκε στις 18 Αυγούστου 1831 στο Βίζμπαντεν του Δουκάτου του Νάσσαου και ήταν το δεύτερο παιδί και η δεύτερη κόρη του Γουλιέλμου, Δούκα του Νάσσαου, και της Παυλίνας της Βυρτεμβέργης. Είχε ακόμη τέσσερα επιζώντα αδέλφια από τον πρώτο γάμο του πατέρα της.

Είχε πολύ στενές σχέσεις με την ολλανδική βασιλική οικογένεια, όπως και με τη βρετανική βασιλική οικογένεια μέσω του πατέρα και της μητέρας της, καθώς και οι δύο ήταν απόγονοι του Γεωργίου Β΄ της Μεγάλης Βρετανίας.

Στις 26 Σεπτεμβρίου 1853 παντρεύτηκε το Γεώργιο Βίκτωρα του Βάλντεκ και Πύρμοντ στο Βίζμπαντεν. Μαζί απέκτησαν επτά παιδιά:
* Σοφία Νικολίνα (1854 - 1869), πέθανε από φυματίωση.
* Παυλίνα (1855 - 1925), παντρεύτηκε τον Αλέξιο του Μπέντχαϊμ και Στάινφουρτ, απέκτησαν 8 παιδιά.
* Μαρία (1857 - 1882), παντρεύτηκε το Γουλιέλμο Β΄ της Βυρτεμβέργης, απέκτησαν 3 παιδιά.
* Έμμα (1858 - 1934), παντρεύτηκε το Γουλιέλμο Γ΄ των Κάτω Χωρών, απέκτησαν 1 παιδί.
* Έλενα (1861 - 1922), παντρεύτηκε το Λεοπόλδο του Ηνωμένου Βασιλείου, Δούκα του Ώλμπανυ, απέκτησαν 2 παιδιά.
* Φρειδερίκος (1865 - 1946), παντρεύτηκε τη Ματθίλδη του Σάουμπουργκ-Λίππε, απέκτησαν 4 παιδιά.
* Ελισάβετ (1873 - 1961), παντρεύτηκε τον Αλέξανδρο του Έρμπαχ-Σένμπεργκ, απέκτησαν 4 παιδιά.

Πέθανε στο Πύρμοντ στις 28 Οκτωβρίου 1888 σε ηλικία 57 ετών. Είναι θαμμένη στο Ρόντεν της Σαξονίας-Άνχαλτ.

## Τίτλοι
*18 Αυγούστου 1831 – 26 Σεπτεμβρίου 1853: *Η Γαληνοτάτη Δουκική Υψηλότητα* Πριγκίπισσα Ελένη του Νάσσαου-Βάιλμπουργκ
*26 Σεπτεμβρίου 1853 – 28 Οκτωβρίου 1888: *Η Γαληνοτάτη Δουκική Υψηλότητα* Η Πριγκίπισσα του Βάλντεκ και Πύρμοντ

## Πρόγονοι

## Παραπομπές


## Πηγές
*thePeerage.com - Helene Wilhelmine Henriette Pauline Marianne Prinzessin von Nassau-Weilburg
**The Royal House of Stuart*, London, 1969, 1971, 1976, Addington, A. C., Reference: vol II page 337/347
**For My Grandchildren* London, 1966, Athlone, HRH Princess Alice, Countess of, Reference: Page 41 part of biographical notes

## Εξωτερικοί σύνδεσμοι
* 

|-

Κατηγορία:Οίκος του Νάσσαου
Κατηγορία:Γερμανοί ευγενείς
Κατηγορία:Πριγκίπισσες του Βάλντεκ και Πύρμοντ
Κατηγορία:Πριγκίπισσες του Νάσσαου-Βάιλμπουργκ
Ελισάβετ Αυγούστα του Παλατινάτου-Ζούλτσμπαχ

H **Ελισάβετ Αυγούστα** (γερμ. *Elisabeth Augusta von Pfalz-Sultzbach*, 17 Ιανουαρίου 1694 - 17 Αυγούστου 1729) από τον Οίκο του Βίττελσμπαχ ήταν κόρη του Δούκα του Παλατινάτου-Ζούλτσμπαχ και με τον γάμο της έγινε εκλέκτειρα της Βαυαρίας.

## Βιογραφία
Η *Μαρία Ελισάβετ Αυγούστα* ήταν η πρώτη κόρη του Ιωσήφ Καρόλου του Παλατινάτου-Ζούλτσμπαχ και της Ελισάβετ Αυγούστας Σοφίας των Βίττελσμπαχ, κόρης του Καρόλου Γ΄ Φιλίππου του Παλατινάτου.

## Οικογένεια
Παντρεύτηκε το 1742 τον εξάδελφό της Κάρολο Δ΄ Θεόδωρο της Βαυαρίας και είχε τέκνα:
* Φραγκίσκος Λουδοβίκος Ιωσήφ (28 - 29 Ιουνίου 1761).

## Πρόγονοι





## Πηγές
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 92.
* Lebenslust und Frömmigkeit, Kurfürst Carl Theodor zwischen Barock und Aufklärung, Handbuch ISBN 3-7917-1679-4 und Ausstellungskatalog ISBN 3-7917-1679-4
* Karl Kreuter, Kurfüstin Elisabeth Auguste von Pfalz-Bayern 1727 - 1794, Oggersheim 1919

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Κατηγορία:Παλατινές κόμισσες του Ζούλτσμπαχ
Κατηγορία:Δούκισσες του Μπεργκ
Κατηγορία:Εκλέκτειρες του Παλατινάτου
Κατηγορία:Εκλέκτειρες της Βαυαρίας
Ιτάγκα

Ο **Ιτάγκα** (αγγλ. / σουαχ. *Itaga*), είναι λόφος στην Περιφέρεια Ταμπόρα. Βρίσκεται βορείως της πόλης Ταμπόρα.

## Περιγραφή
Το ύψος του λόφου Ιτάγκα είναι 336 μ., με τη βάση του λόφου να βρίσκεται σε υψόμετρο 1.068 μ., ενώ το μέγιστο ύψος του λόφου βρίσκεται σε υψόμετρο 1.404 μ.. 

Το φράγμα Ιγκόμπε (*Igombe dam*) βρίσκεται πλησίον του λόφου Ιτάγκα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα

## Σημειώσεις

;Παραπομπές σημειώσεων


## Παραπομπές


Ιταγκα
Ελεονώρα της Έσσης-Ρότενμπουργκ

## Βιογραφία
Ήταν η δεύτερη κόρη του Ερνέστου-Λεοπόλδου λαντγράβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρολου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.

## Οικογένεια
Παντρεύτηκε το 1731 τον Ιωάννη-Χριστιανό δούκα του Παλατινάτου-Ζούλτσμπαχ. Δεν απέκτησαν απογόνους.

## Πρόγονοι

## Πηγές
* Keyssler, Johann Georg. Travels through Germany, Bohemia, Hungary, Switzerland, Italy, and Lorrain: Giving a true and just description of the present state of those countries, New York, 1760, p. 246
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 64.



Κατηγορία:Οίκος της Έσσης
Κατηγορία:Παλατινές κόμισσες του Ζούλτσμπαχ
Μαρμαρονήσι Μυκόνου

Το **Μαρμαρονήσι** είναι μικρή ακατοίκητη βραχονησίδα στη βόρεια πλευρά της Μυκόνου. Βρίσκεται στην είσοδο του όρμου του Πανόρμου και απέναντι από τον οικισμό του Αγίου Σώστη. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Κοντά στο Μαρμαρονήσι βρίσκονται και οι νησίδες Μόλες.

Η ονομασία του οφείλεται στη σύσταση των πετρωμάτων της νησίδας, το οποίο είναι κατάλληλο και για την κατασκευή ασβέστη. Σε παλαιότερα χρόνια, μετέφεραν την πέτρα με καΐκια από τη νησίδα σε ασβεστοκάμινα για την παραγωγή του ασβέστη.

Το Μαρμαρονήσι είναι ακατοίκητο με πετρώδες έδαφος, καθόλου βλάστηση και υψόμετρο από 0 έως 2 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Εξακολουθητικός μέλλοντας

Ο **εξακολουθητικός μέλλοντας** είναι γραμματικός χρόνος ο οποίος χρησιμοποιείται στην ελληνική γλώσσα για να δηλώσει μια πράξη η οποία θα εκδηλώνεται συνεχόμενα αύριο ή στο μέλλον. Μαζί με τον στιγμαίο μέλλοντα και τον συντελεσμένο μέλλοντα ανήκουν στους μελλοντικούς χρόνους της νεοελληνικής γλώσσας.

## Παραπομπές

Κατηγορία:Γραμματική
Κατηγορία:Γραμματικοί χρόνοι
Χρήστος Οικονόμου (δημοσιογράφος)

Ο **Χρήστος Οικονόμου** (1923 - 19 Απρίλιου 2011) ήταν Έλληνας δημοσιογράφος και παρουσιαστής της τηλεόρασης. Ήταν πολλά χρόνια αρθρογράφος εφημερίδων, όπως το «Έθνος», όπου επιμελήθηκε σειράς πρωτότυπων ρεπορτάζ. Εργάστηκε επί μία 40ετία στην κρατική τηλεόραση και παρουσίασε διάφορα γνωστά τηλεπαιχνίδια, όπως «Γράμματα και Αριθμοί», καλλιτεχνικές («Ταξίδι στο Χόλιγουντ»), αλλά κι ενημερωτικές εκπομπές όπως «Σάββατο Μία και Μισή» μαζί με τη Σεμίνα Διγενή κ.α. Το καλοκαίρι του 1964 συνόδεψε στο Μαϊάμι της Φλόριντα των ΗΠΑ τη Σταρ Ελλάς Κορίνα Τσοπέη η οποία αναδείχθηκε πρώτη στο διαγωνισμό για τη Μις Υφήλιος. Το 1989 ήταν ο παρουσιαστής των Καλλιστείων, μαζί με τη Ρούλα Κορομηλά.

Στην προσωπική του ζωή υπήρξε επί 60 έτη νυμφευμένος με την καλλονή, σχεδιάστρια μόδας, και ιδιοκτήτρια πρακτορείου ομορφιάς, Αντουανέτα Ροντοπούλου (απεβ. 28 Φεβρουαρίου 2018).

## Πηγή
*Ειρήνη Νικολοπούλου: «Αυτή ήταν η ζωή του δημοφιλούς παρουσιαστή Χρήστου Οικονόμου»

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες παρουσιαστές
Μέλλοντας

Στη γραμματική, ο **μέλλοντας** είναι ρηματική μορφή η οποία χρησιμοποιείται ώστε το ρήμα να δηλώνει ένα γεγονός το οποίο δεν έχει εκδηλωθεί ακόμα, αλλά αναμένεται να συμβεί στο μέλλον. Ένα παράδειγμα μελλοντικού χρόνου είναι το γαλλικό *aimera*, το οποίο σημαίνει "θα αγαπάω", τύπος ο οποίος προέρχεται από το ρήμα *aimer* ("αγαπάω"). Στα αγγλικά δεν εμφανίζεται μορφή μέλλοντα με τη συγκόλληση κάποιας κατάληξης στο ρήμα, αλλά υπάρχουν διάφοροι τρόποι έκφρασης του μέλλοντος στην αγγλική, ιδιαίτερα με το βοηθητικό ρήμα *will* ή *shall* ή *is/am/are going to*. Οι απόψεις των γραμματικών για το αν αυτά τα βοηθητικά ρήματα συγκροτούν μελλοντικό χρόνο στα αγγλικά διαφέρουν. Στα νέα ελληνικά υπάρχει ο εξακολουθητικός μέλλοντας και ο στιγμιαίος μέλλοντας.

## Παραπομπές

Κατηγορία:Γραμματική
Κατηγορία:Γραμματικοί χρόνοι
Μαρία Ερριέττα ντε Λα Τουρ ντ'Ωβέρν

Η **Μαρία-Ερριέττα ντε Λα Τουρ ντ'Ωνέρν**, γαλλ. Maria Henriette de La Tour d'Auvergne (24 Οκτωβρίου 1708 - 28 Ιουλίου 1728)  από τον Οίκο του Λα Τουρ ντ'Ωβέρν έγινε με τον γάμο της δούκισσα του Παλατινάτου-Ζούλτσμπαχ.

## Βιογραφία
Ήταν το μόνο τέκνο του Φραγκίσκου-Έγκον ντε Λα Τουρ ντ'Ωβέρν και της Μαρίας-Άννας ντε Λιν, κόρης του Φιλίππου-Καρόλου δούκα του Άρενμπεργκ. Ως μέλος του οίκου της, την αποκαλούσαν *Αυτού Υψηλότητα* σαν να ήταν άρρεν μέλος. 

Παντρεύτηκε τον δούκα του Παλατινάτου-Ζούλτσμπαχ και είχε έναν γιο και μία κόρη.

Απεβίωσε στο Χίλπολσταϊν σε ηλικία 20 ετών, ένα μήνα μετά το πρόωρο τέλος της κόρης της. Έχει απογόνους από τον γιο της και μεταξύ αυτών είναι και οι Πολωνοί κόμητες Ρατσύνσκι. Το 1731, τέσσερα έτη μετά το τέλος της, ο σύζυγός της έκανε δεύτερο γάμο, χωρίς να αποκτήσει τέκνα από αυτόν.

## Οικογένεια
Παντρεύτηκε το 1722 τον Ιωάννη-Χριστιανό των Βίττελσμπαχ δούκα του Παλατινάτου-Ζούλτσμπαχ και είχε τέκνα:
* Κάρολος Δ΄ Θεόδωρος 1724-1799, εκλέκτορας της Βαυαρίας και του Παλατινάτου, δούκας του Γούλιχ-Μπεργκ, κόμης του Ζούλτσμπαχ και του Νόιμπουργκ.
* Μαρία-Άννα 1728, απεβ. νήπιο.

## Πηγές
*  Pas, Leo van de. "Maria Henriette de La Tour d'Auvergne". Genealogics.org. Retrieved 17 May 2010.

## Παραπομπές


Κατηγορία:Παλατινές κόμισσες του Ζούλτσμπαχ
Μαρία Ελεονώρα της Έσσης-Ρότενμπουργκ

Η **Μαρία Ελεονώρα** (γερμ. *Maria Eleonora von Hessen-Rotenburg*, 25 Φεβρουαρίου 1675 - 27 Ιανουαρίου 1720) από τον Οίκο της Έσσης ήταν πριγκίπισσα της Έσσης και με τον γάμο της έγινε δούκισσα του Παλατινάτου-Ζούλτσμπαχ.

## Βιογραφία
Η *Μαρία Ελεονώρα Αμαλία* ήταν το δεύτερο παιδί και η δεύτερη κόρη του Γουλιέλμου της Έσσης-Ρότενμπουργκ και της Μαρίας Άννας, κόρης του Φερδινάνδου Καρόλου του Λέβενσταϊν-Βέρτχαϊμ-Ρόχεφορτ.

## Οικογένεια
Παντρεύτηκε το 1692 τον Θεόδωρο Ευστάθιο του Παλατινάτου-Ζούλτσμπαχ και είχε τέκνα:
* *Αμαλία Αυγούστα* Μαρία Άννα (1693 - 1762).
* Ιωσήφ Κάρολος (1694 - 1729), Κόμης του Παλατινάτου-Ζούλτσμπαχ.
* Φραγκίσκη Χριστίνα (1696 - 1776), Ηγουμένη του Αββαείου του Έσσεν.
* Ερνεστίνη (1697 - 1775), παντρεύτηκε τον Γουλιέλμο της Έσσης-Βάνφριντ.
**Ιωάννης Γουλιέλμος* Φίλιππος (1698 - 1699).
* Ιωάννης Χριστιανός (1700 - 1733), Κόμης του Ζούλτσμπαχ. Στον εγγονό του θα περιέλθει το εκλεκτοράτο του Παλατινάτου και το δουκάτο της Βαυαρίας.
**Ελισάβετ Ελεονώρα* Αυγούστα (1702 - 1704).
* Άννα Χριστίνα (1704 - 1723), παντρεύτηκε τον Κάρολο Εμμανουήλ Γ΄ της Σαρδηνίας.
* Ιωάννης Γουλιέλμος Αύγουστος (1706 - 1708).

## Πρόγονοι

## Πηγές
* *Die Familienzweige der Pfälzischen Wittelsbacher, Herausgeber staatliches Liegenschaftsamt Heidelberg*, Oskar Klausner, 1995 erschienen im K. F. Schimper Verlag Schwetzigen
* *Hier Wittelsbach hier Pfalz – Die Geschichte der pfälzischen Wittelsbacher von 1214–1803*, Pfälzische Verlagsanstalt, Landau 1986, ISBN 3-87629-094-5
* Karl Lochner: *Schloss und Garten Oggersheim, Verlag der Pfälzischen Gesellschaft zur Förderung der Wissenschaften*, Speyer 1960



Κατηγορία:Παλατινές κόμισσες του Ζούλτσμπαχ
Φραγκίσκη Χριστίνα του Παλατινάτου-Ζούλτσμπαχ

Η **Φραγκίσκη Χριστίνα** (γερμ. *Francisca Christina von Pfalz-Sulzbach*, 16 Μαΐου 1696 - 16 Ιουλίου 1776) από τον Οίκο του Βίττελσμπαχ ήταν κόρη του Δούκα του Παλατινάτου-Ζούλτσμπαχ και έγινε Πριγκίπισσα-Ηγουμένη των Αββαείων Έσσης (1726-76) και Τορν.

## Βιογραφία
Ήταν η δεύτερη κόρη του Θεοδώρου Ευσταθίου του Παλατινάτου-Ζούλτσμπαχ και της Μαρίας Ελεονώρας, κόρης του Γουλιέλμου της Έσσης-Ρότενμπουργκ.

Γεννήθηκε στο Ζούλτσμπαχ και στα 5 έτη της έγινε μέλος του Συλλόγου (*prebendary*) του Αββαείου Τορν, ενός κοσμικού αββαείου για αριστοκράτισσες, δυτικά του ποταμού Μόιζε, στο Ρόρμοντ. Η θεία της Ελεονώρα του Λέβενσταϊν-Βέρτχαϊμ-Ρόχεφορτ ήταν ηγουμένη στο Τορν και έκανε τη Φραγκίσκη Χριστίνα, την "*πολυαγαπημένη της ανιψιά*", διάδοχό της το 1706. Το 1712 παρουσίασε το *Aufschwörung* (απόδειξη της ευγενούς καταγωγής της) στο Αββαείο της Έσσης. Έλαβε και εκεί τη θέση του μέλους του Συλλόγου, με τον όρο να μην ψηφίζει στις αποφάσεις του Συλλόγου, όσο δύο από τις αδελφές της είχαν δικαίωμα ψήφου. Ο λόγος για τον περιορισμό αυτόν ήταν, ότι μόνο 10 κυρίες είχαν δικαίωμα ψήφου στον Σύλλογο της Έσσης και με το να δοθούν στον οίκο του Παλατινάτου-Ζούλτσμπαχ τρεις ψήφοι, θα αποκτούσε αυτός πολλή επιρροή. Παρ' όλα αυτά η Φραγκίσκη Χριστίνα αποδέχθηκε τη θέση του μέλους του Συλλόγου στην Έσση το 1712 και αμέσως κατοίκησε στο αββαείο, κάτι που ήταν προϋπόθεση στο να λάβει μετά δικαίωμα ψήφου. Το 1713 ελευθερώθηκε από την απαίτηση να μένει εκεί και δύο έτη μετά έλαβε το δικαίωμα ψήφου, όταν η αδελφή της άφησε το Αββαείο Έσσης και εισήλθε σε θρησκευτικό μοναστήρι. Το Αββαείο Έσσης ήταν κοσμικό αββαείο, που σήμαινε ότι οι κυρίες μπορούσαν να φύγουν όποτε ήθελαν, π.χ. για να παντρευτούν.

## Πρόγονοι





## Πηγές
* Ute Küppers-Braun: Frauen des hohen Adels im kaiserlich-freiweltlichen Damenstift Essen (1605–1803), Aschendorffsche Verlagsbuchhandlung, Münster 1997, ISBN 3-402-06247-X.
* Ute Küppers-Braun: Macht in Frauenhand – 1000 Jahre Herrschaft adeliger Frauen in Essen, Klartext Verlag, Essen 2002, ISBN 3-89861-106-X.
* Ute Küppers-Braun: Fürstin-Äbtissin Franziska Christine von Pfalz-Sulzbach (1696–1776), in: Alfred Pothmann and Reimund Haas: Christen an der Ruhr, vol. 2, Verlag Peter Pomp, Bottrop / Essen, 2002, ISBN 3-89355-231-6.

## Παραπομπές


Κατηγορία:Οίκος του Βίττελσμπαχ
Κατηγορία:Παλατινές κόμισσες του Ζούλτσμπαχ
Ερνεστίνη του Παλατινάτου-Ζούλτσμπαχ

Η **Ερνεστίνη**, γερμ. Ernestine von Pfalz-Sulzbach (15 Μαΐου 1697 - 14 Απριλίου 1775) από τον Οίκο του Βίττελσμπαχ ήταν κόρη του δούκα του Παλατινάτου-Ζούλτσμπαχ και με τον γάμο της έγινε λαντγκραβίνα της Έσσης-Βάνφρητ-Ράινφελς. Όταν χήρευσε, έγινε ηγουμένη της μονής των Καρμηλιτών στο Νόιμπουργκ επί του Ντόναου.

## Βιογραφία
Η Ερνεστίνη-Ελισάβετ-Ιωάννα ήταν η τρίτη κόρη του Θεοδώρου-Ευσταθίου δούκα του Παλατινάτου-Ζούλτσμπαχ και της Μαρίας-Ελεονώρας, κόρης του Γουλιέλμου λαντγκράβου της Έσσης-Ρότενμπουργκ. 

Η Ερνεστίνη και η μεγαλύτερη αδελφή της Φραγκίσκη-Χριστίνα μεγάλωσαν στο αββαείο του Έσσεν. Ο Κάρολος ΣΤ΄ των Αψβούργων βασιλιάς της Γερμανίας κανόνισε τον γάμο της με το 48ετή Γουλιέλμο τον *Νεότερο*, λαντγκράβο της Έσσης-Βάνφρητ το 1719. Δεν απέκτησαν απογόνους και όταν το 1731 απεβίωσε ο σύζυγός της, η Ερνεστίνη έζησε αρχικά στο κάστρο Ράινφελς. Αργότερα μετακινήθηκε στη μονή των Καρμηλιτών στο Νόιμπουργκ επί του Ντόναου, όπου έμεινε γνωστή με το θρησκευτικό όνομα "αδελφή Αυγούστα". Τελικά έγινε ηγουμένη. 

Ήταν υπόδειγμα υπακοής για τις αδελφές της, ταπεινοφροσύνης και αγάπης για την πενία. Όταν απεβίωσε σε ηλικία 78 ετών, είχε τη φήμη αγιότητας. Τάφηκε στην αυλή της μονής στο Νόιμπουργκ.

## Οικογένεια
Παντρεύτηκε το 1719 τον Γουλιέλμο λαντγκράβο της Έσσης-Βάνφρητ-Ράινφελς. Δεν απέκτησαν απογόνους.

## Πρόγονοι





## Πηγές
* Chronicle of Wanfried (Unpublished)
* J. Torsy and H.J. Kracht: Der Große Namenstagskalender, Freiburg, Basel and Vienna, 2002



Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Έρρικα Μπρόγιερ

Η **Έρρικα Μπρόγιερ** (Αθήνα, 17 Νοεμβρίου 1942 - Αθήνα, 5 Ιανουαρίου 2020) ήταν Ελληνίδα τραγουδίστρια, χορεύτρια και ηθοποιός, με σημαντική καριέρα από το 1961 μέχρι τo 1990. Στην αρχή της καριέρας της τραγουδούσε και χόρευε μαζί με την αδελφή της Μαργαρίτα Μπρόγιερ και ήταν γνωστές ως οι «αδελφές Μπρόγιερ».

Γονείς της ήταν ο Τέλης Ανθίδης (Αριστοτέλης Μαστραπάς), ηθοποιός, και μητέρα της η Αυστριακή Φρειδερίκη Μπρόγιερ. Αυτή και η αδελφή της γεννήθηκαν στο Στάιερ της Αυστρίας.

Ήταν σύζυγος του Κώστα Βουτσά για έξι χρόνια μετά από δύο χρόνια σχέσης. Μαζί απέκτησαν μια κόρη, τη Σάντρα Βουτσά, η οποία είναι η πρωτότοκη του Κώστα Βουτσά. Έπαιξε σε διάφορες ταινίες, συμπεριλαμβανομένων των *[[Όταν λείπει η γάτα!]]* (1962), *[[Η Παριζιάνα (ταινία)|Η Παριζιάνα]]* (1969), *[[Αγάπησα μια πολυθρόνα]]* (1971) και *Οι απέναντι* (1981).

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Έλληνες χορευτές
Κατηγορία:Πρόσωπα αυστριακής καταγωγής
Καλαφακιώνα Μυκόνου

**Καλαφακιώνα** ή **Καλαφακιώνας** είναι μικρή ακατοίκητη βραχονησίδα στη νότια πλευρά της Μυκόνου. Είναι πετρώδης νησί, χωρίς ίχνος βλάστησης και περισσότερο μοιάζει με ύφαλο. Βρίσκεται στην είσοδο του όρμου Καλό Λιβάδι και αποτελεί δημοφιλή προορισμό για υποβρύχιες δραστηριότητες. Διοικητικά ανήκει στη Δημοτική Ενότητα Άνω Μεράς, η οποία υπάγεται στον Δήμο Μυκόνου.

Κατά τον Σίμο Μενάρδο, οφείλει το όνομα του από το καλαφάτισμα των πλοίων και υποθέτει ότι εκεί κάποτε θα γίνονταν τέτοιες εργασίες.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Ραφαέλ Γκουαλάτσι

Ο **Ραφαέλ Γκουαλάτσι** (Ουρμπίνο, 11 Νοεμβρίου 1981) είναι Ιταλός τραγουδιστής, τραγουδοποιός και πιανίστας. Στις 19 Φεβρουαρίου 2011 κέρδισε το φεστιβάλ Σανρέμο του 2011 και έτσι επελέγη να εκπροσωπήσει Ιταλία στο διαγωνισμό τραγουδιού Eurovision 2011 με το τραγούδι madness of love όπου τερμάτισε 2ος με 189 πόντους. 

## Παραπομπές


Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Ιταλοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2011
Επαρχία Αντράρ

Το **Αντράρ** (, βερβερικές γλώσσες: ⴰⴷⵔⴰⵔ) είναι επαρχία (*[[βιλάγια]]*) στη νοτιοδυτική Αλγερία, η οποία έλαβε το όνομά της από την πρωτεύουσα της, Αντράρ. Είναι η δεύτερη μεγαλύτερη επαρχία της χώρας, με έκταση 424.948 χλμ². Σύμφωνα με την απογραφή του 2008 είχε 399.714 κατοίκους. 

Συνορεύει με πέντε βιλάγιες: δυτικά με το Τιντούφ, βόρεια με το Μπεσάρ και το Ελ Μπαγιάντ και ανατολικά με τη Γκαρντάια και το Ταμανρασσέτ. Στα νότια, συνορεύει με τη Μαυριτανία και το Μάλι. 

Η επαρχία Αντράρ αποτελείται από τρεις φυσικές και πολιτιστικές περιοχές: Τουάτ, Γκουράρα και Τιντικέλτ και 299 *[[κσαρ]]*. 

## Γεωγραφία

### Τοποθεσία
Η επαρχία Αντράρ βρίσκεται στη νοτιοδυτική Αλγερία. 

## Διοικητική διαίρεση
Η επαρχία περιλαμβάνει 11 διαμερίσματα (*[[Νταΐρα|νταΐρες]]*) και 28 κοινότητες ή δήμους (*[[Μπαλαντίγια|μπαλαντίγιες]]*) 

Ο ακόλουθος πίνακας παρουσιάζει τον κατάλογο των διαμερισμάτων στην επαρχία Αντράρ και όλες τις κοινότητες σε καθένα από αυτά.

## Παραπομπές



Αντραρ
Επαρχία Σλεφ

Το **Σλεφ** () είναι επαρχία (*[[βιλάγια]]*) στην Αλγερία. Πρωτεύουσα της επαρχίας είναι η πόλη Σλεφ, ενώ μια άλλη μεγάλη πόλη είναι το Τενές, στη Μεσόγειο Θάλασσα. Σύμφωνα με την απογραφή του 2008 έχει 1.002.088 κατοίκους. 

## Γεωγραφία

### Τοποθεσία
Η επαρχία Σλεφ βρίσκεται στο δυτικό τμήμα της οροσειράς του Τελλιανού Άτλαντα, 200 χλμ. δυτικά του Αλγερίου. 

## Διοικητική διαίρεση
Η επαρχία χωρίζεται σε 13 διαμερίσματα (*[[Νταΐρα|νταΐρες]]*), οι οποίες χωρίζονται περαιτέρω σε 35 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αμπού Ελ Χασάν
# Αΐν Μεράν
# Μπενί Χαουά
# Μπουκαντίρ
# **[[Διαμέρισμα Σλεφ|Σλεφ]]**
# Ελ Καριμιά
# Ελ Μαρσά
# Ουέντ Φοντά
# Ουλέντ Μπεν Αμπντελκαντέρ
# Ουλέντ Φαρές
# Ταουγκρίτ
# Τενές
# Ζεμπουντζά

### Κοινότητες

## Παραπομπές



Σλεφ
Κάβουρας Μυκόνου

Ο **Κάβουρας** ή **Καβουρονήσι** και **Μέγα Καβουρονήσι** είναι μικρή ακατοίκητη βραχονησίδα στο δυτικό τμήμα του νησιού της Μυκόνου

Βρίσκεται απέναντι από τη Χώρα της Μυκόνου, ενώ δίπλα της υπάρχουν οι βραχονησίδες Μικρό Καβουρονήσι και Άγιος Γεώργιος. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Έχει υψόμετρο 0 μέτρα από την επιφάνεια της θάλασσας και πετρώδες έδαφος χωρίς καθόλου βλάστηση.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Βλάσης Μεσσηνίας

Ο **Βλάσης** είναι χωριό της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην **Δημοτική Κοινότητα Βλάση** και υπάγεται στη Δημοτική Ενότητα Βουφράδος, του Δήμου Μεσσήνης.

## Γενικές πληροφορίες
Ο **Βλάσης Μεσσηνίας** έχει 110 μόνιμους κατοίκους, σύμφωνα με την Απογραφή του 2021 και βρίσκεται σε υψόμετρο 399 μέτρων. Ανήκει στην Αποκεντρωμένη Διοίκηση Πελοποννήσου - Δυτικής Ελλάδας - Ιονίου, έχει Ταχυδρομικό Κώδικα 24014 και τηλεφωνικό κωδικό 2722. Το όνομά του το χρωστάει στο Γεροβλάση, αρχηγό μεγάλης Αρκαδικής οικογένειας. Αναφέρεται στην απογραφή τον Ενετών το 1689 με τρεις οικισμούς, το Άνω, Μέσω και Κάτω Βλάση, αριθμώντας 12 κατοίκους.

## Εξωτερικοί σύνδεσμοι

* Τάσος Αποστολόπουλος - Οι Βλασσαίοι στο διάβα του χρόνου
*Σωτήρης Αποστολόπουλος - Βλάση - Από το χθες στο σήμερα 
*Σωτήρης Αποστολόπουλος - Εκκλησίες, Εξωκλήσια και θρησκευτικές εκδηλώσεις στο Βλάση 
*Σωτήρης Αποστολόπουλος - Η μετανάστευση των Βλασαίων 
*Το Βλάση (Αύγουστος - Σεπτέμβριος 2011) - Η προέλευση των Βλασαίων
*John Papalampros - Μια βόλτα στο Βλάση Μεσσηνίας (Βίντεο στο youtube).

## Διοικητικές μεταβολές οικισμού

## Διοικητικές μεταβολές Κοινότητας

## Διατελέσαντες Κοινοτάρχες

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Λογγά Μεσσηνίας

Η **Λογγά** είναι οικισμός της Περιφερειακής Ενότητας Μεσσηνίας. Η κοινότητα Λογγάς υπάγεται διοικητικά στη Δημοτική Ενότητα Αίπειας του Δήμου Μεσσήνης.

## Πληροφορίες
Η Λογγά απέχει 42 χλμ. από την Καλαμάτα και έχει 742 κατοίκους, σύμφωνα με την απογραφή του 2011. Βρίσκεται σε υψόμετρο 95 μέτρων και διαθέτει όμορφες ακρογιαλιές με πιο γνωστή την παραλία του Αγίου Ανδρέα, που αποτελεί και έπινειό της.   

## Διοικητικές μεταβολές
Στις 21-04-1835, ο οικισμός Λογγά ορίζεται έδρα του Δήμου Αιπείας. Στις 18-12-1840, ο οικισμός αποσπάται από το Δήμο Αιπείας και προσαρτάται στο Δήμο Κορώνης. Στις 15-03-1855, ο οικισμός ορίζεται έδρα του Δήμου Κορώνης. Στις 26-11-1879, ο οικισμός παύει να είναι έδρα του Δήμου Κορώνης. Στις 07-06-1890, αποσπάται από το Δήμο Κορώνης και ορίζεται έδρα του Δήμου Αιπείας. Στις 31-08-1912, αποσπάται από το Δήμο Αιπείας και ορίζεται έδρα της Κοινότητας Λογγάς. Στις 14-03-1971, στον οικισμό Λογγά, προσαρτάται ο οικισμός Άγιος Ανδρέας, ο οικισμός Νεραντζιά και ο οικισμός Λαΰνα. Στις 04-12-1997, ο οικισμός Λογγά αποσπάται από την Κοινότητα Λογγάς και ορίζεται έδρα του Δήμου Αιπείας και στις 07-06-2010, ο οικισμός αποσπάται από το Δήμο Αιπείας και προσαρτάται στο Δήμο Μεσσήνης.

## Δείτε επίσης
* Άγιος Ανδρέας
* Κορώνη
* Πύλος
* Καλαμάτα

## Παραπομπές


## Εξωτερικοί σύνδεσμοι
* Δήμος Μεσσήνης - Δημοτική Ενότητα Αίπειας - Λογγά 

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Άννα Μαγδαληνή του Παλατινάτου-Μπίρκενφελτ-Μπίσβαϊλερ

thumb|right|150px|Ο θυρεός με τους ρόμβους του Βίττελσμπαχ και τον χρυσό λέοντα του Παλατινάτου
H **Άννα-Μαγδαληνή** (γερμ. *Anna-Magdalena von Pfalz-Birkenfeld-Bischweiler*, 14 Φεβρουαρίου 1640 - 12 Δεκεμβρίου 1693) από τον Οίκο του Βίττελσμπαχ ήταν κόρη του δούκα του Παλατινάτου-Μπίρκενφελτ-Μπίσβαϊλερ και με τον γάμο της έγινε κόμισσα του Χάναου-Λίχτενμπεργκ.

## Βιογραφία
Ήταν η τρίτη κόρη του Χριστανού Α΄ δούκα του Παλατινάτου-Μπίρκενφελτ-Μπίσβαϊλερ και της Μαγδαληνής-Αικατερίνης των Βίττελσμπαχ, κόρης του Ιωάννη Β΄ δούκα του Πλατινάτου-Τσβάιμπρυκεν.

## Οικογένεια
Παντρεύτηκε το 1659 τον Ιωάννη-Ράινχαρντ Β΄ κόμη του Χάναου-Λίχτενμπεργκ και είχε τέκνα:
* Ιωάννα-Μαγδαληνή 1660-1715, παντρεύτηκε τον Ιωάννη κόμη του Λάινινγκεν-Ντάγκσμπουργκ-Φάλκενμπουργκ.
* Λουίζα-Σοφία 1662-1751, παντρεύτηκε τον Φρειδερίκο-Λουδοβίκο κόμη του Νάσσαου-Ότβαϊλερ.
* Φραγκίσκη-Αλμπερτίνα 1663-1736, άγαμη.
* Φίλιππος-Ράινχαρντ 1664-1712, κόμης του Χάναου-Μύντσενμπεργκ.
* Ιωάννης-Ράινχαρντ Γ΄ 1665-1736, κόμης του Χάναου-Λίχτενμπεργκ.

## Πρόγονοι

## Πηγές
* Katalog der fürstlich Stolberg-Stolberg’schen Leichenpredigten-Sammlung. Bd. 3, Leipzig 1930.
* Katalog der Leichenpredigten und sonstigen Trauerschriften im Hessischen Staatsarchiv Darmstadt = Marburger Personalschriften-Forschungen, vol. 13, Sigmaringen, 1991.
* Rudolf Lenz u.a.: Katalog der Leichenpredigten und sonstigen Trauerschriften in der Universitätsbibliothek Gießen = Marburger Personalschriften-Forschungen, vol. 7,1. Marburg,1985.
* Reinhard Suchier: Genealogie des Hanauer Grafenhauses, in: Festschrift des Hanauer Geschichtsvereins zu seiner fünfzigjährigen Jubelfeier am 27. August 1894, Hanau, 1894.
* Reinhard Suchier: Die Grabmonumente und Särge der in Hanau bestatteten Personen aus den Häusern Hanau und Hessen, in: Programm des Königlichen Gymnasiums zu Hanau, Hanau, 1879μ p. 1 - 56
* Ernst J. Zimmermann: Hanau Stadt und Land., 3rd ed., Hanau, 1919, reprinted 1978

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες παλατινές κόμισσες
Μαρία Άννα του Παλατινάτου-Τσβάιμπρυκεν-Μπίρκενφελντ

Η **Μαρία Άννα** (γερμ. *Maria Anna von Pfalz-Zweibrücken-Birkenfeld*, 18 Ιουλίου 1753 - 4 Φεβρουαρίου 1824) του Οίκου του Βίττελσμπαχ ήταν πριγκίπισσα του Παλατινάτου-Τσβάιμπρυκεν και με το γάμο της έγινε δούκισσα εν Βαυαρία.

## Βιογραφία
Ήταν το τέταρτο παιδί και η δεύτερη κόρη του Φρειδερίκου Μιχαήλ του Παλατινάτου-Μπίρκενφελντ και της Μαρίας Φραγκίσκης του Παλατινάτου-Ζούλτσμπαχ.

## Οικογένεια
Παντρεύτηκε το 1780 το Γουλιέλμο, Δούκα εν Βαυαρία, και είχε τέκνα:
* θνησιγενής γιος (6 Μαΐου 1782).
* Μαρία Ελισάβετ (1784 - 1849), παντρεύτηκε τον Λουί-Αλεξάντρ Μπερτιέ, Δούκα του Βανγκράμ.
* Πίος Αύγουστος (1786 - 1837), Δούκας εν Βαυαρία. Εγγονή του ήταν η Ελισάβετ, Αυτοκράτειρα της Αυστρίας.

## Πρόγονοι





## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 94.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Κατηγορία:Παλατινές κόμισσες του Τσβάιμπρυκεν
Αμαλία Λουίζα του Άρενμπεργκ

Η **Αμαλία Λουίζα** (γερμ. *Amalie Luise von Arenberg*, 10 Απριλίου 1789 - 4 Απριλίου 1823) από τον Οίκο του Άρενμπεργκ ήταν δούκισσα του Άρενμπεργκ και με τον γάμο της έγινε δούκισσα εν Βαυαρία.

Μέσω του γάμου της έγινε μέλος της βαυαρικής βασιλικής οικογένειας και ήταν η εκ πατρός γιαγιά της Ελισάβετ της Βαυαρίας, Αυτοκράτειρας της Αυστρίας.

## Βιογραφία
Η *Αμαλία Λουίζα Ιουλία* ήταν το μοναδικό παιδί του Λουί Μαρί, Πρίγκιπα του Άρενμπεργκ, και της Μαρί Αντελαΐντ Ζυλί ντε Μεϊγύ, Δέσποινας του Ιβρύ-συρ-Σεν (1766-1789). Οι γονείς του πατέρα της ήταν ο Σαρλ Μαρί Ρεϋμόν, 5ος Δούκας του Άρενμπεργκ (1721-1778), και η κόμισσα Λουίζε Μαργκαρέτε φον ντερ Μαρκ-Σλάιντεν (1730-1820). Οι γονείς της μητέρας της ήταν ο Λουί Ζοζέφ ντε Μεϊγύ-Νεσλέ, Πρίγκιπας της Οράγγης και του Νεσατέλ (1744-1810), και η Αντελαΐντ Ζυλί ντε Ωτφόρ, Δέσποινα του Μοντινιάκ (1743-1783). Οι διαβόητες αδελφές Μεϊγύ-Νεσλέ (Πωλίν Φελισιτέ, Λουίζ Ζυλί και Ντιάν Αντελαΐντ), που υπήρξαν ερωμένες του Λουδοβίκου ΙΕ΄ της Γαλλίας, ήταν εξαδέλφες της μητέρας της.

Γεννήθηκε στις Βρυξέλλες, τότε στις Αυστριακές Κάτω Χώρες. Η μητέρα της πέθανε λίγους μήνες μετά τη γέννησή της. Ο πατέρας της παντρεύτηκε τη Ρωσίδα πριγκίπισσα Γελιζαβέτα Σαχόφσκογια και απέκτησε άλλη μια κόρη, την Αικατερίνη Μαρία Λουίζα Φραγκίσκη του Άρενμπεργκ (1792 - 1794).\

Το 1807 παντρεύτηκε το δούκα Πίο Αύγουστο εν Βαυαρία, γιο του δούκα Γουλιέλμου εν Βαυαρία, στις Βρυξέλλες. Μετά το γάμο τους μετακόμισαν στο Μπάμπεργκ της Βαυαρίας. Απέκτησαν ένα γιο, το Μαξιμιλιανό Ιωσήφ. Το 1817 η Αμαλία Λουίζα έστειλε το γιο της στην Αυλή του θείου του συζύγου της, Μαξιμιλιανού Α΄ Ιωσήφ της Βαυαρίας, στο Μόναχο, όπου σπούδασε στο Βασιλικό Ινστιτούτο Εκπαίδευσης. Τον ξαναείδε το 1820.

Η Αμαλία Λουίζα απεβίωσε σε ηλικία 33 ετών στο Μπάμπεργκ το 1823 μετά από επίσκεψη στο Μόναχο. Ενταφιάστηκε στην οικογενειακή κρύπτη στο Τέγκερνζεε.

## Οικογένεια
Παντρεύτηκε το 1807 τον Πίο Αύγουστο εν Βαυαρία και απέκτησε ένα τέκνο:
* Μαξιμιλιανός Ιωσήφ (1808 - 1888), Δούκας εν Βαυαρία.

## Πηγές
* Darryl Lundy (15 Jan 2003). "Amelie Prinzessin von Arenberg". *ThePeerage.com*. Retrieved 2009-05-24



Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Ματθίλδη Λουδοβίκα δούκισσα στη Βαυαρία

Η **Ματθίλδη Λουδοβίκα** (γερμ. *Mathilde Ludovika in Bayern*, 30 Σεπτεμβρίου 1843 - 18 Ιουνίου 1925) από τον Οίκο του Βίττελσμπαχ ήταν κόρη του Δούκα εν Βαυαρία και με τον γάμο της έγινε κόμισσα του Τράνι. 

## Βιογραφία
Ήταν η τέταρτη κόρη του Μαξιμιλιανού Ιωσήφ, Δούκα εν Βαυαρία, και της Λουδοβίκας, κόρης του Μαξιμιλιανού Α΄ Ιωσήφ της Βαυαρίας. Ήταν μία από τις νεότερες αδελφές της Ελισάβετ, Αυτοκράτειρας της Αυστρίας. Λόγω της ευαίσθητης υγείας της και της αδύνατης φιγούρας της, αποκαλούνταν "Spatz" (= Σπουργίτι).

O σύζυγός της, Λουδοβίκος ήταν ο διάδοχος του Βασιλείου των Δύο Σικελιών, καθώς ο μεγαλύτερος αδελφός του, Φραγκίσκος Β΄ των Δύο Σικελιών, δεν είχε άρρενες απογόνους. Όμως, ο Λουδοβίκος απεβίωσε το 1886, ενώ ο Φραγκίσκος Β΄ το 1894, έτσι διάδοχος έγινε ο επόμενος αδελφός, ο Αλφόνσος, τιτουλάριος βασιλιάς των Δύο Σικελιών.

Πέθανε το 1925, πέντε μήνες μετά τη μεγαλύτερη αδελφή της, Μαρία Σοφία.

## Οικογένεια
Παντρεύτηκε το 1861 τον Λουδοβίκο των Βουρβόνων-Δύο Σικελιών, Κόμη του Τράνι, και είχε τέκνο:
* Μαρία Θηρεσία (1867 - 1909), παντρεύτηκε τον Γουλιέλμο του Χοεντσόλλερν.

Θεωρείται ότι στα πρώτα έτη του γάμου της είχε σχέση με τον Ισπανό διπλωμάτη Σαλβαδόρ Βερμούδεθ δε Κάστρο, Δούκα του Ριπάλντα & της Σάντα Λουθία, και πως με αυτόν απέκτησε:
* (νόθη) Μαρία Σαλβαδόρα Βερμούδεθ δε Κάστρο (1864 - 1945), Δούκισσα της Σάντα Λουθία, παντρεύτηκε τον Αλβάρο Πέρεθ δε Bερράδας υ Φερνάντεθ δε Κορδόβα, 12 Μαρκήσιο του Πενιαφλόρ.

## Πρόγονοι

## Πηγές
* "*The Book of Kings: A Royal Genealogy*" by C. Arnold McNaughton.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Κατηγορία:Πριγκίπισσες των Βουρβόνων-Δύο Σικελιών